DXR va LXR rahbarlari Putindan o‘zini mustaqil deb e’lon qilgan respublikalarni tan olishni so‘radi

Donbassda o‘zini o‘zi mustaqil deb e’lon qilgan Donetsk xalq respublikasi va Lugansk xalq respublikasi rahbarlari Denis Pushilin hamda Leonid Pasechnik Rossiya prezidenti Vladimir Putindan bu respublikalarni tan olishni so‘radi.
Pushilin va Pasechnikning murojaati «Rossiya 24» kanali orqali efirga berildi. Ular o‘z so‘roviga sabab sifatida «tinch aholi orasida qurbonlar bo‘lishining oldini olish zarurati»ni keltirgan.
DXR va LXR rahbarlari Putindan respublikalar bilan do‘stlik va hamkorlik to‘g‘risida kelishuvlar ham imzolashni so‘ragan.